
Univerzita Konštantína Filozofa v Nitre v súlade s ustanovením § 15 ods. 1 písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách “) vydáva tento


Štatút Univerzity Konštantína Filozofa v Nitre 

[bookmark: _Toc125534082][bookmark: _Toc127184511][bookmark: _Toc127160895]Čl. 1
Názov, sídlo a právni predchodcovia
1. Univerzita Konštantína Filozofa v Nitre (ďalej len „UKF“) je univerzitná verejná vysoká škola. Jej adresa je Trieda Andreja Hlinku č. 1, 949 01 Nitra. 
2. V medzinárodnom styku možno používať nasledujúce cudzojazyčné ekvivalenty názvu UKF: 
a) Constantine the Philosopher University in Nitra – v anglickom jazyku, 
b) Philosoph Konstantin Universität in Nitra – v nemeckom jazyku, 
c) Constantini Philosophi Universitas Nitriensis – v latinskom jazyku, 
d) Universidad Constantino "El Filósofo" de Nitra – v španielskom jazyku, 
e) Унивeрситeт имeни Кoнстантина Филoсoфа в Нитрe – v ruskom jazyku, 
f) Université Constantin le Philosophe à Nitra – vo francúzskom jazyku, 
g) Nyitrai Konstantin Filozófus Egyetem – v maďarskom jazyku. 
3. Univerzita Konštantína Filozofa so sídlom v Nitre je právnym nástupcom Pedagogického inštitútu v Nitre, ktorý bol zriadený nariadením vlády ČSR č. 57/1959 Zb. o pedagogických inštitútoch. 
Z Pedagogického inštitútu v Nitre bola zákonným opatrením predsedníctva Národného zhromaždenia č. 166/1964 Zb. o pedagogických fakultách zriadená Pedagogická fakulta v Nitre ako samostatná vysoká škola. Zákonom č. 140/1992 Zb. o zlúčení Pedagogickej fakulty v Nitre 
a Vysokej školy poľnohospodárskej v Nitre, o zriadení Nitrianskej univerzity a ustanovení jej názvu a sídla, bola zriadená Nitrianska univerzita. Zákonom č. 563/1992 Zb. o rozdelení Nitrianskej univerzity vznikla Vysoká škola pedagogická so sídlom v Nitre. Zákonom č. 324/1996 Z. z., ktorým sa mení a dopĺňa zákon č. 172/1990 Zb. o vysokých školách v znení zákona č. 41/1994 Z. z. 
a o zmenách názvov niektorých vysokých škôl, bola Vysoká škola pedagogická premenovaná na Univerzitu Konštantína Filozofa v Nitre. 

Poslanie, úlohy a postavenie UKF
1. 	UKF je vrcholnou vzdelávacou, vedeckou a umeleckou ustanovizňou. Jej poslaním je prispievať k rozvoju vzdelanosti, poznania, vedy a kultúry v súlade s potrebami spoločnosti, rozvíjať vedomosti, zručnosti, múdrosť, tvorivosť a dobro človeka, a tým prispievať k rozvoju vedomostnej spoločnosti. 
2. Hlavnou úlohou UKF pri napĺňaní jej poslania je poskytovanie vysokoškolského vzdelávania 
a tvorivé vedecké bádanie alebo tvorivá umelecká činnosť. 
3. UKF je otvoreným typom vysokej školy, v ktorej sa uplatňujú multikultúrne princípy vzdelávania: 
a) je otvorená všetkým typom a formám vzdelávania, aktuálnym potrebám spoločnosti v oblasti vedeckého bádania, rozvoja kultúry a umenia, 
b) programovo sa usiluje vychovávať zodpovedného, morálne vyspelého, tvorivého 
a všeobecne pripraveného odborníka vo vymedzených odboroch vedy, školstva, kultúry, umenia, verejnej správy, sociálnej sféry, masmédií, manažmentu a zdravotníctva, 
c) rozvíja vzdelanie, vedecký výskum a tvorivé činnosti v oblastiach spoločenských a humanitných vied, zdravotníckych vied, prírodných vied, matematických vied, informatických vied a umenia,
d) osobitne participuje na vzdelávaní občanov národnostných menšín, najmä maďarskej, rómskej a nemeckej, zabezpečuje prípravu učiteľov pre školy s vyučovacím jazykom národnostných menšín, prípravu kultúrnych a sociálnych pracovníkov pre činnosť 
v prostredí národnostných menšín; časť výučby sa realizuje v jazyku národnostných menšín, 
e) participuje na vzdelávaní a príprave učiteľov slovenskej národnosti žijúcich v zahraničí, 
f) udeľuje akademické a vedecko-pedagogické tituly, 
g) uskutočňuje ďalšie vzdelávanie. 
4. UKF vytvára také podmienky, formy a úroveň univerzitného vzdelávania, v ktorých sa uplatní predovšetkým sloboda myslenia a vedeckého bádania, samostatnosť, zodpovednosť, humanizmus, demokracia, tvorivosť, apolitickosť, kritickosť, objektívnosť a dialóg vo vzájomnom vzťahu pedagóga a študenta. 
5.	UKF pri realizácii svojho poslania spolupracuje s inými vzdelávacími, výskumnými, kultúrnymi 
a ďalšími inštitúciami, podporuje a organizuje medzinárodnú spoluprácu a výmenu informácií, pracovníkov a študentov so zahraničnými inštitúciami a medzinárodnými organizáciami. Osobitne vytvára predpoklady na organizovaný výskum života a diela Konštantína Filozofa a cyrilo-metodských tradícií. 

Základná organizačná štruktúra
a spôsob určovania počtu a štruktúry pracovných miest
1. UKF sa člení na fakulty a ďalšie súčasti. 
2. UKF má nasledujúce fakulty: 
a) Fakulta prírodných vied a informatiky (ďalej len „FPVaI UKF“), 
b) Fakulta sociálnych vied a zdravotníctva (ďalej len „FSVaZ UKF“), 
c) Fakulta stredoeurópskych štúdií (ďalej len „FSŠ UKF“), 
d) Filozofická fakulta (ďalej len „FF UKF“), 
e) Pedagogická fakulta (ďalej len „PF UKF“). 
3. Ďalšie súčasti UKF: 
a) Centrum informačných a komunikačných technológií (ďalej len „CIKT“), 
b) Študentské domovy UKF (ďalej len „ŠD“), 
c) Univerzitná knižnica (ďalej len „UK“), 
d) Rektorát. 
4. Organizačnú štruktúru UKF ďalej spresňuje Organizačný poriadok UKF. 
5. Organizačnú štruktúru fakúlt určujú organizačné poriadky fakúlt.
6. Počet zamestnancov a štruktúra pracovných a funkčných miest zamestnancov UKF sú dané potrebami plnenia úloh UKF, a to vo vzdelávacej, výskumnej, vývojovej, umeleckej, resp. ďalšej tvorivej činnosti. Počet zamestnancov a štruktúru pracovných a funkčných miest zamestnancov zaradených na fakulte stanovuje rektor na návrh dekana fakulty, zamestnancov zaradených na ďalšej organizačnej súčasti stanovuje rektor na návrh jej riaditeľa a zamestnancov zaradených na rektoráte stanovuje rektor na návrh kvestora. 
7. Počet a štruktúra pracovných a funkčných miest zamestnancov UKF sa stanovuje spravidla na akademický rok vnútorným aktom riadenia. 

Špecializované výučbové zariadenia 
1. 	Fakultná nemocnica Nitra (ďalej len „Fakultná nemocnica“) po dohode jej štatutárneho orgánu 
s rektorom UKF zriaďuje na zabezpečenie praktickej časti vysokoškolského vzdelávania študentov študujúcich v zdravotníckych odboroch UKF kliniky, ústavy a oddelenia ako špecializované výučbové zariadenia UKF (ďalej len „výučbové zariadenia“). 
2. Vedúcim zamestnancom výučbového zariadenia je prednosta, ktorého spoločne vymenúvajú rektor UKF a štatutárny orgán Fakultnej nemocnice.
3. Podrobnosti o spôsobe ustanovovania vedúceho výučbového zariadenia a právach 
a povinnostiach zamestnancov výučbového zariadenia stanovuje dohoda o zriadení špecializovaného výučbového zariadenia uzavretá medzi UKF a Fakultnou nemocnicou.
4. Ďalšími špecializovanými výučbovými zariadeniami UKF, ktoré slúžia študentom na ich praktickú výučbu, sú právnické a fyzické osoby, s ktorými má UKF uzatvorenú zmluvu 
o praktickej výučbe. 

Akademická obec UKF
1. Základom akademickej samosprávy UKF je akademická obec UKF, ktorá je zložená zo zamestnaneckej časti akademickej obce UKF a zo študentskej časti akademickej obce UKF. 
2. Zamestnaneckú časť akademickej obce tvoria vysokoškolskí učitelia, výskumní pracovníci a ostatní zamestnanci s vysokoškolským a stredoškolským vzdelaním (t. j. s úplným stredným všeobecným vzdelaním alebo úplným stredným odborným vzdelaním), ktorí sú s UKF v pracovnom pomere na ustanovený týždenný pracovný čas. 
3. Študentskú časť akademickej obce tvoria študenti UKF. Študent sa stáva členom akademickej obce zápisom na štúdium na niektorú z fakúlt UKF. 
4. Členstvo študenta v študentskej časti akademickej obce UKF zaniká: 
a) absolvovaním vysokoškolského štúdia, t. j. dňom splnenia poslednej z podmienok predpísaných na riadne skončenie štúdia daného študijného programu, 
b) iným skončením štúdia podľa § 66 zákona o vysokých školách, 
c) počas prerušenia štúdia. 
5. Členstvo zamestnanca v zamestnaneckej časti akademickej obce UKF zaniká: 
a) skončením pracovného pomeru s UKF, 
b) zmenou pracovnej zmluvy v časti týkajúcej sa výšky pracovného úväzku (menej ako na ustanovený týždenný pracovný čas). 

[bookmark: _Toc125534087][bookmark: _Toc127184516][bookmark: _Toc127160900]Čl. 6
Orgány UKF 
1. Orgánmi akademickej samosprávy UKF sú: 
a) Akademický senát UKF,
b) rektor,
c) Vedecká rada UKF.
2. Ďalšími orgánmi UKF sú:
a)	Rada pre vnútorné hodnotenie kvality vysokoškolského vzdelávania UKF, 
b)	Správna rada UKF,
c)	kvestor.

Akademický senát UKF 
1. Akademický senát UKF (ďalej len „AS UKF“) je najvyšším iniciatívnym, koordinačným a kontrolným orgánom akademickej samosprávy UKF. Za svoju činnosť zodpovedá akademickej obci UKF. AS UKF tvoria volení zástupcovia akademickej obce UKF.
2. AS UKF má dvadsaťsedem (27) členov. Zastúpenie členov akademických obcí jednotlivých súčastí UKF je nasledujúce: za každú fakultu päť (5) členov, z toho traja (3) sú členovia zamestnaneckej časti akademickej obce príslušnej fakulty, dvaja (2) sú členovia študentskej časti akademickej obce príslušnej fakulty a dvaja (2) zamestnanci UKF sú členovia ďalších súčastí UKF. 
3. Predsedu AS UKF volí AS UKF tajným hlasovaním.
4. Funkčné obdobie AS UKF je štvorročné (4) a končí sa 30. novembra príslušného roka. 
5. Funkčné obdobie členov zamestnaneckej časti AS UKF je totožné s funkčným obdobím AS UKF. Funkčné obdobie členov študentskej časti AS UKF je najviac dvojročné (2) a končí 30. novembra príslušného roka. 
6. Funkcia člena AS UKF je čestná a jej výkon je nezastupiteľný. Člen AS UKF pri rozhodovaní dodržiava všeobecne záväzné právne predpisy a predpisy UKF. Súčasne rešpektuje etické a morálne princípy demokratickej spoločnosti. 
7. Členstvo v AS UKF v zmysle § 8 ods. 6 zákona o vysokých školách zaniká: 
a) skončením funkčného obdobia člena, 
b) vymenovaním člena do funkcie rektora, prorektora, dekana, kvestora, vedúceho súčasti UKF podľa § 21 ods. 1 písm. b) a c) zákona o vysokých školách,
c) skončením členstva v zamestnaneckej časti akademickej obce UKF príslušnej súčasti UKF,
d) prerušením štúdia člena študentskej časti akademického senátu UKF, 
e) skončením štúdia člena študentskej časti akademického senátu UKF, ak nepožiadal 
o pozastavenie členstva v AS UKF podľa § 8 ods. 8 zákona o vysokých školách, 
f) nezapísaním sa na štúdium najneskôr v posledný deň určený na zápis prijatých uchádzačov 
o štúdium v príslušnom akademickom roku, ak ide o člena s pozastaveným členstvom; ak ide o člena s pozastaveným členstvom, ktorý bol zvolený za fakultu UKF, nezapísaním sa na štúdium na tejto fakulte, 
g) uplynutím šiestich mesiacov odo dňa pozastavenia členstva; to neplatí, ak k obnoveniu členstva došlo v tejto lehote, 
h) vzdaním sa funkcie člena, 
i) zrušením príslušnej súčasti UKF. 
8. Ak zaniklo členovi AS UKF členstvo do šiestich mesiacov od konania volieb do AS UKF, nastupuje na jeho miesto náhradník, a to prvý v poradí, zvolený za príslušnú fakultu UKF, resp. za ďalšie organizačné súčasti UKF. Ak zanikne členovi AS UKF členstvo v AS UKF po uplynutí šiestich mesiacov od konania volieb, zvolí príslušná časť akademickej obce na uvoľnené miesto nového člena AS UKF, ktorého funkčné obdobie trvá do konca funkčného obdobia člena, ktorému členstvo zaniklo.
9. Člen študentskej časti AS UKF, ktorý nie je študentom doktorandského študijného programu, môže pred riadnym skončením štúdia písomne požiadať predsedu AS UKF o pozastavenie členstva. Študent, ktorý má pozastavené členstvo v AS UKF sa podľa § 8 ods. 8 zákona o vysokých školách považuje za neprítomného na zasadnutí AS UKF. 
10. Predseda AS UKF môže byť odvolaný z funkcie na návrh minimálne jednej tretiny (1/3) všetkých členov AS UKF, t. j. deväť (9) členov senátu, pričom v návrhu na odvolanie je potrebné uviesť dôvod odvolania. Na odvolanie predsedu AS UKF z funkcie sa vyžaduje súhlas nadpolovičnej väčšiny všetkých členov AS UKF, t. j. štrnásť (14) členov senátu. Rozhodnutie sa uskutoční tajným hlasovaním. 
11. Zásady volieb do AS UKF upravujú Zásady volieb do AS UKF. 
12. Spôsob rokovania a prijímania rozhodnutí AS UKF určuje Rokovací poriadok AS UKF. 
13. AS UKF: 
a) schvaľuje: 
aa)	na návrh rektora vnútorné predpisy UKF podľa § 15 ods. 1 písm. a), c) až f) 
a k) až m) zákona o vysokých školách, 
ab)	na návrh predsedu AS UKF vnútorné predpisy UKF podľa § 15 ods. 1 písm. g) až i) zákona o vysokých školách, zásady voľby kandidáta na rektora a prijatia návrhu na odvolanie rektora pred rokovaním Správnej rady UKF,
ac)	schvaľuje vnútorný systém zabezpečovania kvality vysokoškolského vzdelávania, po prerokovaní v Rade kvality UKF, 
b) schvaľuje na návrh rektora pred rokovaním Správnej rady UKF:
ba)	dlhodobý zámer UKF,
bb)	zlúčenie, splynutie, zrušenie, rozdelenie, zmenu názvu alebo zmenu sídla UKF,
bc)		zriadenie, zlúčenie, splynutie, zrušenie, rozdelenie, zmenu názvu alebo zmenu sídla súčasti UKF,
bd) 	rozpočet UKF, 
be) 	metodiku rozpisu dotácie zo štátneho rozpočtu z kapitoly Ministerstva školstva, vedy, výskumu a športu Slovenskej republiky, ďalej len („ministerstvo školstva“) podľa § 89 na súčasti UKF,
c) prerokúva na návrh rektora pred rokovaním Správnej rady UKF rozpis dotácie zo štátneho rozpočtu z kapitoly ministerstva školstva podľa § 89 zákona o vysokých školách na súčasti UKF,
d) prerokúva pred schválením vo Vedeckej rade UKF členov Rady pre vnútorné hodnotenie kvality vysokoškolského vzdelávania a členov jej komisií,
e) schvaľuje návrh rektora na vymenovanie a odvolanie členov Vedeckej rady UKF, 
f) kontroluje hospodárenie s finančnými prostriedkami UKF a majetkom UKF a oznamuje výsledky kontroly Správnej rade UKF,
g) schvaľuje návrhy rektora na úkony podľa § 41 ods. 3 písm. a), b), a d) až f) zákona o vysokých školách pred ich predložením na schválenie Správnej rade UKF, ak je cena majetku, hodnota vkladu alebo výška úveru vyššia ako tristonásobok sumy, od ktorej sa veci podľa osobitného predpisu považujú za hmotný majetok,
h) schvaľuje výročnú správu o činnosti a výročnú správu o hospodárení UKF predloženú rektorom po predchádzajúcom vyjadrení Správnej rady UKF,
i) schvaľuje podmienky prijatia na štúdium predložené rektorom, ak ich schválenie nepatrí do pôsobnosti akademického senátu fakulty, 
j) vyjadruje sa k podnetom a stanoviskám Správnej rady UKF podľa § 41 ods. 12 zákona 
o vysokých školách, 
k) volí zástupcu UKF do Rady vysokých škôl, 
l) jeho študentská časť volí zástupcu UKF do Študentskej rady vysokých škôl, 
m) raz za rok podáva akademickej obci UKF správu o svojej činnosti, ktorú zverejní na webovom sídle UKF najmenej na štyri roky, 
n) berie na vedomie správu o činnosti Správnej rady UKF,
o) plní iné úlohy podľa zákona o vysokých školách, 
p) je oprávnený počas nevyhnutnej doby vykonávať pôsobnosť kolektívneho samosprávneho orgánu fakulty len v rozsahu schvaľovania zmien vnútorných predpisov príslušnej fakulty tak, aby tieto zmeny neboli v rozpore so zákonom o vysokých školách, iným všeobecne záväzným právnym predpisom alebo týmto štatútom. Ak kolektívny orgán fakulty vykonáva svoju pôsobnosť v zložení, ktoré je v rozpore so zákonom o vysokých školách, týmto štatútom alebo vnútornými predpismi fakulty, AS UKF je oprávnený vykonať opatrenia, aby sa zloženie príslušného kolektívneho orgánu fakulty uviedlo do súladu s príslušným predpisom.
14. Pri výkone pôsobností podľa odseku 13 písm. e), k) a l) rozhoduje tajným hlasovaním; pri výkone ostatných pôsobností môže rozhodovať tajným hlasovaním, ak tak určí tento štatút alebo ak tak rozhodne.
15. Návrhy dokumentov prerokuje AS UKF do 45 dní od ich predloženia rektorom; uplynutím tejto lehoty sa dokumenty považujú za schválené, resp. prerokované.

Rektor
1. 	Rektor je štatutárnym orgánom UKF, riadi ju, koná v jej mene a zastupuje ju navonok. Rektor za svoju činnosť zodpovedá AS UKF a Správnej rade UKF, ak zákon o vysokých školách neustanovuje inak. 
2. Rektora vymenúva a odvoláva prezident Slovenskej republiky.
3. Funkčné obdobie rektora je štvorročné (4). Funkciu rektora môže tá istá osoba vykonávať najviac 
v dvoch (2) po sebe nasledujúcich funkčných obdobiach. 
4. Pôsobnosť rektora upravuje § 10a zákona o vysokých školách.
5. Rektor okrem práv a povinností stanovených zákonom o vysokých školách vydáva v súlade so všeobecne záväznými právnymi predpismi vnútorné akty riadenia, najmä smernice UKF a príkazy rektora.
6. Rektora zastupujú v ním určenom rozsahu prorektori. 

Príprava volieb kandidáta na rektora 
1. Kandidáta na rektora volí volebné zhromaždenie, ktorého členmi sú všetci členovia AS UKF a všetci členovia Správnej rady UKF a má tridsaťštyri (34) členov. 
2. Príprava volieb kandidáta na rektora sa uskutočňuje podľa nasledujúcich zásad: 
a) voľbu kandidáta na rektora vyhlasuje UKF na svojom webovom sídle, na webovom sídle ministerstva školstva a prostredníctvom webových aplikácií, sociálnych médií a sociálnych sietí alebo iných inovatívnych komunikačných prostriedkov najneskôr 270 dní pred uplynutím funkčného obdobia rektora, 
b) voľba kandidáta na rektora sa vyhlasuje v slovenskom jazyku a anglickom jazyku,
c) UKF určí na podávanie návrhov na kandidáta na rektora lehotu najmenej 90 dní a najviac 120 dní a termín voľby najneskôr 30 dní od jej uplynutia, dátum konania volieb kandidáta na rektora oznámi predseda AS UKF písomne akademickej obci UKF najneskôr 30 dní pred konaním volieb, 
d) návrh na kandidáta na rektora môže podať každý člen akademickej obce UKF alebo Správnej rady UKF, 
e) návrhy na kandidáta na rektora sa podávajú neanonymne v písomnej forme predsedovi AS UKF, resp. ním poverenému členovi AS UKF do určeného dátumu; na návrhy doručené po tomto termíne sa neprihliada, 
f) do piatich pracovných dní po uplynutí termínu podania návrhov na kandidáta na rektora predseda AS UKF vyžiada písomný súhlas navrhnutých kandidátov s ich kandidatúrou; mená navrhnutých kandidátov, ktorí poskytnú súhlas s ich kandidatúrou, zverejní na webovom sídle UKF. 
3. Člen AS UKF a člen Správnej rady UKF nemôže kandidovať vo voľbe kandidáta na rektora UKF počas výkonu funkcie člena AS UKF alebo člena Správnej rady UKF.
4. Voľbám kandidáta na rektora (ďalej len „voľby“) predchádza verejné vypočutie uchádzačov na kandidáta na rektora (ďalej len „uchádzač“) na verejnom zasadnutí volebného zhromaždenia, ktoré zvoláva predseda AS UKF.
5. Pri verejnom vypočutí sa zisťujú skúsenosti uchádzačov s riadením, ich vzťah k vysokoškolskému vzdelávaniu, vede a technike a vzťah k poslaniu a oblasti pôsobenia UKF. Uchádzači zároveň predstavia návrh stratégie rozvoja UKF, a ak tak rozhodne volebné zhromaždenie, možno od uchádzačov požadovať aj poskytnutie ďalších informácií. 
6. Prípravu volieb a ich priebeh organizačne zabezpečuje a riadi predseda AS UKF v súčinnosti s predsedom Správnej rady UKF.
7. Ďalšie podmienky voľby kandidáta na rektora upravujú Zásady voľby kandidáta na rektora a prijatia návrhu na odvolanie rektora. 

Voľby kandidáta na rektora
1. Volebné zhromaždenie tajným hlasovaním volí kandidáta na rektora z jedného alebo viacerých uchádzačov. 
2. Voľby sa riadia podľa týchto zásad: 
a) voľby sú najviac päťkolové, 
b) každý prítomný člen volebného zhromaždenia má jeden hlas, 
c) na zvolenie kandidáta na rektora je potrebná nadpolovičná väčšina všetkých hlasov členov volebného zhromaždenia, t. j. osemnásť (18), 
d) ak niektorý uchádzač získa v prvom kole nadpolovičnú väčšinu všetkých hlasov členov volebného zhromaždenia, t. j. osemnásť (18), je zvolený za kandidáta na rektora, 
e) ak žiadny z uchádzačov nezíska v prvom kole nadpolovičnú väčšinu všetkých hlasov členov volebného zhromaždenia, do druhého kola postupuje ten uchádzač, ktorý v prvom kole získal najvyšší počet hlasov (pri rovnosti hlasov postupujú všetci uchádzači, ktorí dosiahli najvyšší počet hlasov) a uchádzač, ktorý v prvom kole získal druhý najvyšší počet hlasov (pri rovnosti hlasov postupujú všetci uchádzači, ktorí dosiahli druhý najvyšší počet hlasov), 
f) ak v druhom kole získa niektorý z uchádzačov nadpolovičnú väčšinu všetkých hlasov členov volebného zhromaždenia, t. j. osemnásť (18), je zvolený za kandidáta na rektora, 
g) ak v druhom (treťom) kole kandiduje iba jeden uchádzač, a ak vo voľbe nezíska nadpolovičnú väčšinu všetkých hlasov členov volebného zhromaždenia, uchádzač postupuje do piateho kola, pričom tretie a štvrté kolo voľby sa neuskutoční,
h) ak žiadny z uchádzačov nezíska v druhom (treťom) kole nadpolovičnú väčšinu všetkých hlasov členov volebného zhromaždenia, do tretieho (štvrtého) kola postupuje uchádzač, ktorý 
v druhom (treťom) kole získal najvyšší počet hlasov (pri rovnosti hlasov postupujú všetci uchádzači), 
i) uchádzač, ktorý v treťom (štvrtom) kole získa nadpolovičnú väčšinu všetkých hlasov členov volebného zhromaždenia, t. j. osemnásť (18), je zvolený za kandidáta na rektora, 
j) ak vo štvrtom kole nebol zvolený kandidát na rektora, voľby sa prerušia a piate kolo volieb sa uskutoční na nasledujúcom zasadnutí volebného zhromaždenia, ktoré sa uskutoční najneskôr do desiatich pracovných dní od dátumu prerušenia volieb, 
k) do piateho kola volieb postupuje uchádzač, ktorý v štvrtom kole získal najvyšší počet hlasov (pri rovnosti hlasov postupujú všetci uchádzači),
l) piatemu kolu volieb môže predchádzať opätovné vypočutie uchádzačov, ak tak volebné zhromaždenie rozhodne,
m) uchádzač, ktorý v piatom kole získa nadpolovičnú väčšinu všetkých hlasov členov volebného zhromaždenia, t. j. osemnásť (18), je zvolený za kandidáta na rektora,
n) ak v piatom kole nebol zvolený kandidát na rektora, predseda AS UKF do 30 dní od ukončenia voľby vyhlási opakovanú voľbu kandidáta na rektora,
o) uchádzač, ktorý prijal kandidatúru na rektora, sa nemôže zúčastniť v opakovaných voľbách na to isté funkčné obdobie, 
p) v prípade, ak kandidát na rektora nie je zvolený ani v opakovaných voľbách, v ďalších voľbách sa môžu zúčastniť všetci uchádzači bez obmedzenia.
3. Po zvolení kandidáta na rektora predseda AS UKF oznámi výsledky volieb uchádzačom a zabezpečí ich zverejnenie do dvadsaťštyri (24) hodín na webovom sídle UKF. 
4. Predseda AS UKF do pätnástich (15) dní od prijatia uznesenia AS UKF o zvolení kandidáta na rektora podá ministrovi školstva, vedy, výskumu a športu Slovenskej republiky (ďalej len „minister školstva”) návrh na vymenovanie rektora UKF, ktorý ho predloží prezidentovi Slovenskej republiky.

Návrh na odvolanie rektora 
1. AS UKF alebo Správna rada UKF môžu navrhnúť odvolanie rektora, ak rektor: 
a) 	neplní závažným spôsobom svoje povinnosti,
b)	poškodil závažným spôsobom záujem UKF alebo
c) 	porušil závažným spôsobom právne predpisy alebo vnútorné predpisy UKF. 
2. Spoločné rokovanie AS UKF a Správnej rady UKF o návrhu na odvolanie rektora sa uskutoční, ak 
o to písomne požiada najmenej jedna tretina členov AS UKF, t. j. deväť (9) členov a najmenej jedna tretina členov Správnej rady UKF, t. j. traja (3) členovia Správnej rady UKF; súčasťou návrhu na odvolanie je aj zdôvodnenie. 
3. Na prijatie návrhu na odvolanie rektora sa vyžaduje súhlas nadpolovičnej väčšiny všetkých členov AS UKF, t. j. štrnásť (14) členov a nadpolovičnej väčšiny všetkých členov Správnej rady UKF, t. j. štyroch (4) členov. O návrhu na odvolanie rektora sa rozhoduje tajným hlasovaním.
4. Návrh na odvolanie rektora podáva predseda AS UKF do pätnástich (15) dní od prijatia uznesenia o návrhu na odvolanie rektora ministrovi školstva, ktorý ho predkladá prezidentovi Slovenskej republiky. 
5. Ak UKF nemá rektora, predseda AS UKF poverí do vymenovania nového rektora, najviac na jeden (1) rok, výkonom funkcie rektora osobu, s poverením ktorej súhlasí nadpolovičná väčšina všetkých členov AS UKF a Správnej rady UKF, t. j. osemnásť (18) a túto skutočnosť oznámi bezodkladne ministrovi školstva. Predseda AS UKF môže do vymenovania nového rektora so súhlasom nadpolovičnej väčšiny členov AS UKF t. j. štrnásť (14) členov a nadpolovičnej väčšiny členov Správnej rady UKF, t. j. štyroch (4) členov toto poverenie zrušiť a poveriť výkonom funkcie rektora inú osobu a túto skutočnosť oznámi bezodkladne ministrovi školstva. Ak sa poverená osoba poverenia vzdá, postupuje sa podľa prvej vety tohto odseku. 

Vedecká rada UKF 
1. 	Vedecká rada UKF (ďalej len „VR UKF“) je orgánom akademickej samosprávy UKF, ktorý garantuje vedeckú, vzdelávaciu a umeleckú úroveň UKF.
2.	Predsedom VR UKF je rektor. Funkčné obdobie členov VR UKF je najviac štvorročné (4) a začína plynúť dňom schválenia jej členov v AS UKF a končí uplynutím funkčného obdobia rektora. 
3.	VR UKF má dvadsať (20) členov. Členstvo vo VR UKF je čestné a nezastupiteľné. 
4.	Členmi VR UKF sú významní odborníci z oblastí, v ktorých UKF uskutočňuje vzdelávaciu, výskumnú, vývojovú, umeleckú, resp. ďalšiu tvorivú činnosť. Členmi VR UKF, ktorí sú členmi akademickej obce UKF, môžu byť len osoby, ktoré pôsobia na funkčnom mieste profesora alebo na funkčnom mieste docenta alebo výskumní pracovníci s vedeckým kvalifikačným stupňom IIa alebo s vedeckým kvalifikačným stupňom I alebo umeleckí pracovníci. Rektor môže navrhnúť za členov VR UKF aj významných odborníkov z iných vysokých škôl, výskumných ústavov a z praxe. Počet týchto členov VR UKF predstavuje najmenej jednu štvrtinu, t. j. päť (5) členov, a najviac jednu tretinu, t. j. šesť (6) členov, z celkového počtu členov VR UKF.
5.	Rektor môže v priebehu funkčného obdobia VR UKF po schválení v AS UKF uskutočňovať zmeny 
v zložení VR UKF v nevyhnutnom rozsahu. 
6.	VR UKF prijíma svoje závery formou uznesenia. 
7.	Ak rektor nesúhlasí s uznesením VR UKF, okrem návrhov na vymenovanie profesorov, pozastaví výkon uznesenia a predloží sporný problém na opätovné prerokovanie na zasadnutí VR UKF. Následné rozhodnutie VR UKF je konečné. 
8.	Pravidlá zvolávania zasadnutia VR UKF, rokovania VR UKF a prijímania rozhodnutí stanovuje Rokovací poriadok VR UKF. 
9. 	Vedecká rada UKF: 
a) vyjadruje sa na návrh rektora k dlhodobému zámeru UKF, 
b)	hodnotí pravidelne, najmenej však raz ročne, úroveň UKF vo vzdelávacej činnosti a v oblasti vedy, techniky alebo umenia, 
c)	schvaľuje členov Rady pre vnútorné hodnotenie kvality vysokoškolského vzdelávania UKF a členov jej komisií,
d)	schvaľuje kritériá na získanie titulu docent a kritériá na získanie titulu profesor,
e)	prerokúva návrhy na udelenie vedecko-pedagogického titulu alebo umelecko-pedagogického titulu „docent“ a rozhoduje o ich výsledku v odbore habilitačného konania a inauguračného konania, pri ktorom UKF v žiadosti o akreditáciu habilitačného konania a akreditáciu inauguračného konania uviedla študijný odbor, v ktorom neuskutočňuje študijné programy fakulta,
f)	schvaľuje návrhy na vymenovanie profesorov; ak ide o vymenovanie profesora v odbore habilitačného konania a inauguračného konania, pri ktorom UKF v žiadosti o akreditáciu habilitačného konania a akreditáciu inauguračného konania uviedla študijný odbor, v ktorom uskutočňuje študijné programy fakulta, koná tak na návrh vedeckej rady fakulty, a ak návrh neschváli, vráti ho s vyjadrením vedeckej rade fakulty,
g)	schvaľuje všeobecné kritériá na obsadzovanie funkčných miest profesorov a docentov; ak ide o obsadzovanie funkčných miest profesorov a docentov na fakulte, schvaľuje ich na návrh vedeckej rady fakulty,
h) 	schvaľuje konkrétne podmienky na obsadzovanie funkčných miest profesorov; ak ide 
o obsadzovanie funkčných miest profesorov na fakulte, schvaľuje ich na návrh vedeckej rady fakulty,
i)	udeľuje významným osobnostiam čestný titul „doctor honoris causa“ (v skratke „Dr. h. c.“), 
j)	udeľuje vedecké hodnosti „doctor scientiarum“ (v skratke „DrSc.“), 
k)	navrhuje rektorovi udeliť čestný titul „profesor emeritus“,
l)	schvaľuje na návrh predsedu VR UKF Rokovací poriadok VR UKF, 
m)	plní ďalšie úlohy podľa zákona o vysokých školách a podľa vnútorných predpisov UKF.

Rada pre vnútorné hodnotenie kvality vysokoškolského vzdelávania UKF
1. Rada pre vnútorné hodnotenie kvality vysokoškolského vzdelávania UKF v Nitre (ďalej len „Rada kvality UKF“) je výkonným a rozhodovacím orgánom UKF v oblasti kvality vzdelávania.
2. Rada kvality UKF má trinásť (13) členov. Predsedom Rady kvality UKF je rektor. Podpredsedu a členov rady kvality menuje rektor.
3. Funkčné obdobie členov rady kvality je štvorročné (4-ročné), v prípade študentov dvojročné (2-ročné). 
4. Podrobnosti o zložení, štruktúre a pôsobnosti Rady kvality UKF upravuje Štatút rady pre vnútorné hodnotenie kvality vysokoškolského vzdelávania.

Správna rada UKF
1. 		Správna rada UKF je orgán, ktorý uplatňuje a presadzuje verejný záujem v činnosti UKF a podporuje posilňovanie väzby UKF a spoločnosti v súlade s jej poslaním. 
2.		Správna rada UKF má sedem (7) členov. Jedného (1) člena volia a odvolávajú tajným hlasovaním ostatní členovia Správnej rady UKF. Troch (3) členov volí a odvoláva AS UKF, z toho jedného (1) člena volí a odvoláva len jeho študentská časť. Troch (3) členov vymenúva a odvoláva minister školstva.
3.	Správna rada UKF má nasledujúce kompetencie: 
a) schvaľuje na návrh rektora po schválení AS UKF rozpočet UKF a metodiku rozpisu dotácie zo štátneho rozpočtu z kapitoly ministerstva školstva (podľa § 89 zákona o vysokých školách) na súčasti UKF,
b) schvaľuje na návrh rektora po vyjadrení AS UKF rozpis dotácie zo štátneho rozpočtu z kapitoly ministerstva školstva (podľa § 89 zákona o vysokých školách) na súčasti UKF,
c) udeľuje predchádzajúci písomný súhlas s návrhom rektora na právne úkony, ktorými chce UKF: 
ca)	nadobudnúť nehnuteľný majetok, ktorého cena je vyššia ako tristonásobok sumy, od ktorej sa veci podľa osobitného predpisu považujú za hmotný majetok alebo urobiť jeho prevod. Za túto cenu sa pokladá suma, za ktorú sa v určitom čase a na určitom mieste zvyčajne predáva taký alebo porovnateľný nehnuteľný majetok, 
cb)	nadobudnúť hnuteľnú vec, ktorej cena je vyššia ako tristonásobok sumy, od ktorej sa veci podľa osobitného predpisu považujú za hmotný majetok, alebo urobiť jej prevod, 
cc) 	zriadiť vecné bremeno k majetku UKF na čas dlhší ako päť (5) rokov, 
cd)		zriadiť predkupné právo k majetku UKF, ktorého cena je vyššia ako dvadsaťnásobok sumy, od ktorej sa veci podľa osobitného predpisu považujú za hmotný majetok,
ce)		založiť inú právnickú osobu alebo vložiť peňažný vklad alebo nepeňažný vklad do nej alebo do iných právnických osôb,
cf)		uzavrieť zmluvu o čerpaní úveru; správna rada súhlas neudelí, ak účel použitia finančných prostriedkov získaných z úveru nie je v súlade s dlhodobým zámerom UKF alebo splácanie úveru podľa nej môže ohroziť zabezpečenie hlavnej činnosti UKF, 
d) schvaľuje na návrh rektora po predchádzajúcom schválení AS UKF:
da) 	dlhodobý zámer UKF, 
db)	zlúčenie, splynutie, zrušenie, rozdelenie, zmenu názvu alebo zmenu sídla UKF,
dc)	zriadenie, zlúčenie, splynutie, zrušenie, rozdelenie, zmenu názvu alebo zmenu sídla súčasti UKF,
e) schvaľuje na návrh predsedu AS UKF po predchádzajúcom schválení AS UKF zásady voľby kandidáta na rektora a prijatia návrhu na odvolanie rektora.
4.	Na schválenie právneho úkonu podľa odseku 3 sa vyžaduje súhlas nadpolovičnej väčšiny všetkých členov Správnej rady UKF, t. j. štyroch (4) členov. 
5.	O návrhoch podľa odseku 3 písm. d) musí Správna rada UKF rozhodnúť do 45 dní odo dňa postúpenia návrhu schváleného AS UKF Správnej rade UKF. Ak Správna rada UKF v tejto lehote nerozhodne, platí, že návrh schválila.
6.	Správna rada UKF prerokúva podnety podané AS UKF alebo Akademickým senátom fakulty.
7.	Správna rada UKF sa vyjadruje k veciam, ktoré jej na prerokovanie predloží rektor alebo predseda AS UKF. Správna rada UKF sa vyjadruje k výročnej správe o činnosti UKF a výročnej správe 
o hospodárení UKF predloženej rektorom pred schválením v AS UKF.
8.	Správna rada UKF na návrh predsedu Správnej rady UKF určuje plat rektora UKF v súlade 
s osobitným predpisom. Pre poskytnutie odmeny rektorovi UKF podľa osobitného predpisu Správna rada UKF vopred dohodne s rektorom merateľné ukazovatele a ciele.
9.	Správna rada UKF prijíma svoje závery formou uznesenia.
10.	Správna rada UKF dáva podnety a stanoviská k činnosti UKF, ktoré zverejňuje.
11.	Správna rada UKF najmenej raz ročne vypracúva a zverejňuje na webovom sídle UKF správu 
o svojej činnosti. Správu o činnosti Správnej rady UKF prerokúva pred jej zverejnením AS UKF. Správa o činnosti Správnej rady UKF obsahuje najmä informácie o jej zasadnutiach, účasti jednotlivých členov na zasadnutiach, odporúčaniach správnej rady UKF k činnosti UKF a zoznam prijatých uznesení.
12.	Správna rada UKF si môže vyžiadať od orgánov UKF najmä:
a) 	návrhy rozpočtov súčastí UKF,
b) 	výročné správy o činnosti UKF a jej súčastí,
c) 	výročné správy o hospodárení UKF a jej súčastí.
13.	Podrobnosti o postavení, zložení a činnosti Správnej rady UKF upravuje Štatút Správnej rady UKF, ktorý na návrh predsedu Správnej rady UKF schvaľuje Správna rada UKF a registruje ho ministerstvo školstva postupom podľa § 103 zákona o vysokých školách.

Kvestor 
1. Kvestor je orgánom UKF, ktorý zabezpečuje a zodpovedá za hospodársky, prevádzkový 
a administratívny chod UKF a koná v jej mene v rozsahu určenom rektorom. 
2. Kvestor je podriadený priamo rektorovi, ktorému zodpovedá za svoju činnosť.
3. Rozsah, štruktúru pôsobnosti, kompetencie a zodpovednosť kvestora určuje Organizačný poriadok UKF.

Fakulta 
1. Fakulta prispieva k plneniu poslania UKF, zúčastňuje sa na plnení jej hlavných úloh vo vymedzenej oblasti poznania, ktorú vyjadruje jej názov, uskutočňuje študijný program alebo viac študijných programov vo vymedzenom študijnom odbore alebo vo vymedzených študijných odboroch 
a vykonáva výskumnú, vývojovú alebo umeleckú a ďalšiu tvorivú činnosť v súlade so svojím zameraním.
2. Fakulta rozhoduje alebo koná v mene UKF v nasledujúcich veciach: 
a)	organizovanie štúdia v študijných programoch uskutočňovaných na fakulte v súlade so Študijným poriadkom UKF,
b) 	určovanie ďalších podmienok prijatia na štúdium a rozhodovanie v prijímacom konaní na študijné programy uskutočňované na fakulte,
c)	navrhovanie výšky školného a poplatkov spojených so štúdiom, 
d)	priznávanie a poskytovanie štipendií študentom dennej formy doktorandského štúdia,
e)	priznávanie a poskytovanie motivačných štipendií a štipendií z vlastných zdrojov, 
f)	rozhodovanie vo veciach týkajúcich sa akademických práv a povinností študentov zapísaných na štúdium podľa študijných programov uskutočňovaných na fakulte,
g)	uskutočňovanie programov ďalšieho vzdelávania na fakulte,
h)	určovanie zamerania a organizovanie výskumnej, vývojovej, umeleckej alebo ďalšej tvorivej činnosti,
i)	voľba členov orgánov akademickej samosprávy fakulty, 
j)	určovanie vnútorného členenia a organizácie fakulty,
k)	podávanie návrhov na udelenie vedecko-pedagogického titulu alebo umelecko-pedagogického titulu „docent“,
l)	podávanie návrhov na vymenovanie profesorov, 
m)	navrhovanie počtu a štruktúry pracovných a funkčných miest na fakulte rektorovi UKF,
n)	určovanie všeobecných kritérií na obsadzovanie funkčných miest profesorov a docentov,
o)	navrhovanie konkrétnych podmienok na obsadzovanie funkčných miest docentov 
a profesorov, 
p)	podávanie návrhov na výberové konania na obsadzovanie pracovných miest na fakulte, 
q)	podávanie návrhov rektorovi, resp. kvestorovi na uzatváranie, zmeny a zrušenie pracovných pomerov zamestnancov zaradených na fakulte, 
r)	obsadzovanie funkcií vedúcich zamestnancov fakulty v súlade s vnútornými predpismi UKF,
s)	podávanie návrhov rektorovi, resp. kvestorovi na odmeňovanie zamestnancov zaradených na fakulte a rozhodovanie o odmenách zamestnancov zaradených na fakulte,
t)	uzatváranie, zmeny a rušenie dohôd o prácach vykonávaných mimo pracovného pomeru, ak sa týkajú činností vykonávaných na fakulte, 
u)	nakladanie s finančnými prostriedkami pridelenými fakulte po schválení rozpisu dotácie zo štátneho rozpočtu Správnou radou UKF po predchádzajúcom prerokovaní v AS UKF, 
v)	vykonávanie podnikateľskej činnosti podľa pravidiel určených v tomto štatúte a hospodárenie s finančnými prostriedkami, získanými podnikateľskou činnosťou, darmi a ďalšími finančnými prostriedkami, ktoré fakulta inak získala na plnenie svojich úloh; v rámci toho uzatvárania zmluvných vzťahov do objemu (päťdesiattisíc) 50 000 EUR, 
w)	vyjadrovanie sa k nakladaniu s majetkom UKF, ktorý slúži na plnenie úloh fakulty,
x)	spolupráca s inými fakultami, vysokými školami, právnickými osobami a fyzickými osobami, 
a to aj so zahraničnými, v oblastiach, v ktorých fakulta pôsobí, 
y)	uskutočňovanie zahraničných vzťahov a aktivít v oblastiach, v ktorých fakulta pôsobí.
3. Do samosprávnej pôsobnosti fakúlt ďalej patrí: 
a) edičná činnosť, ktorá nepodlieha verejnému obstarávaniu v zmysle platných právnych predpisov, 
b) uzatváranie zmlúv o spolupráci s tuzemskými a zahraničnými inštitúciami v oblasti pôsobnosti fakulty, 
c) navrhovanie počtu prijímaných uchádzačov o štúdium na fakulte. 
4. Na písomnostiach vo veciach, v ktorých fakulta koná v mene UKF, sa používa označenie: „Univerzita Konštantína Filozofa v Nitre – názov fakulty“. 
5. Písomnosti vo veciach, v ktorých fakulta koná v mene UKF, podpisuje dekan fakulty. 
6. Fakulta má právo používať vlastné akademické insígnie a konať akademické obrady v súlade s vnútornými predpismi a tradíciami UKF.

Samospráva fakulty
1. Akademická obec fakulty je zložená zo zamestnaneckej časti akademickej obce fakulty a zo študentskej časti akademickej obce fakulty. 
2. Zamestnaneckú časť akademickej obce fakulty tvoria vysokoškolskí učitelia, výskumní pracovníci 
a ďalší zamestnanci s vysokoškolským a stredoškolským vzdelaním (t. j. s úplným stredným všeobecným vzdelaním alebo úplným stredným odborným vzdelaním), ktorí sú s UKF 
v pracovnom pomere na ustanovený týždenný pracovný čas a sú zaradení na fakulte. 
3. Študentskú časť akademickej obce fakulty tvoria študenti UKF zapísaní na štúdium na fakulte. 
4. Orgány akademickej samosprávy fakulty sú:
a) akademický senát fakulty,
b) dekan,
c) disciplinárna komisia fakulty pre študentov (ďalej len „disciplinárna komisia fakulty“).
5. Ďalšie orgány fakulty sú:
a) vedecká rada fakulty,
b) rada pre hodnotenie kvality vysokoškolského vzdelávania na fakulte (ďalej len „rada kvality fakulty“).
6. Vnútorné predpisy fakulty sú najmä:
a)	organizačný poriadok fakulty,
b)	zásady volieb do akademického senátu fakulty, 
c)	rokovací poriadok akademického senátu fakulty, 
d)	zásady voľby kandidáta na dekana a prijatie návrhu na odvolanie dekana, 
e)	rokovací poriadok disciplinárnej komisie fakulty,
f)	rokovací poriadok vedeckej rady fakulty,
g)	vnútorný predpis určujúci vnútorný systém kvality fakulty, ak má fakulta vypracovaný vlastný vnútorný systém zabezpečovania kvality vzdelávania.

Akademický senát fakulty
1. Akademický senát fakulty (ďalej len „AS fakulty“) je kolektívnym samosprávnym orgánom fakulty a člení sa na zamestnaneckú a študentskú časť. Členov zamestnaneckej časti AS fakulty volia v tajných voľbách členovia zamestnaneckej časti akademickej obce fakulty. Členov študentskej časti AS fakulty volia v tajných voľbách členovia študentskej časti akademickej obce fakulty. Členom zamestnaneckej časti AS fakulty môže byť len člen zamestnaneckej časti akademickej obce fakulty. Členom študentskej časti AS fakulty môže byť len člen študentskej časti akademickej obce fakulty.
2. AS fakulty má dvanásť (12) členov, osem (8) je zamestnancov a štyria (4) sú študenti. Jedno pracovisko fakulty môže byť zastúpené najviac dvomi (2) zamestnancami. Jeden (1) študijný program v rámci toho istého stupňa štúdia môže byť zastúpený najviac jedným (1) študentom. 
3. Funkčné obdobie AS fakulty je štvorročné (4-ročné) a končí sa 30. novembra príslušného roka. 
4. Funkčné obdobie členov zamestnaneckej časti AS fakulty je totožné s funkčným obdobím AS fakulty. Funkčné obdobie členov študentskej časti AS fakulty je dvojročné (2-ročné) a končí sa 
30. novembra príslušného roku. 
5. Funkcia člena AS fakulty je nezlučiteľná s funkciou rektora, prorektora, dekana, prodekana, kvestora a tajomníka fakulty.
6. Spôsob voľby do AS fakulty upravujú Zásady volieb do akademického senátu fakulty.
7. Členstvo v AS fakulty zaniká: 
a)	skončením funkčného obdobia,
b)	vymenovaním člena do niektorej z funkcií uvedených v odseku 5,
c)	skončením členstva v zamestnaneckej časti akademickej obce fakulty,
d) 	prerušením alebo skončením štúdia člena študentskej časti AS fakulty, ak nepožiadal 
o pozastavenie členstva v AS fakulty podľa odseku 9,
e) 	nezapísaním sa na štúdium na fakulte, za ktorú bol zvolený, najneskôr v posledný deň určený na zápis prijatých uchádzačov o štúdium v príslušnom akademickom roku, ak ide o člena 
s pozastaveným členstvom,
f) 	uplynutím šiestich mesiacov odo dňa pozastavenia členstva; to neplatí, ak k obnoveniu členstva došlo v tejto lehote,
g)	vzdaním sa funkcie člena.
8. Ak zaniklo členovi AS fakulty členstvo do šiestich mesiacov od konania volieb do AS fakulty, nastupuje na jeho miesto náhradník, a to prvý v poradí, zvolený za príslušnú časť akademickej obce fakulty. Ak zanikne členovi AS fakulty členstvo v AS fakulty po uplynutí šiestich mesiacov od konania volieb, zvolí príslušná časť akademickej obce fakulty na uvoľnené miesto nového člena AS fakulty, ktorého funkčné obdobie trvá do konca funkčného obdobia člena, ktorému členstvo zaniklo.
9. Člen študentskej časti AS fakulty, ktorý nie je študentom doktorandského študijného programu, môže pred riadnym skončením štúdia písomne požiadať predsedu AS fakulty o pozastavenie členstva. V prípade pozastavenia členstva AS fakulty študentovi sa takýto člen považuje za neprítomného. Podrobnosti o spôsobe pozastavenia členstva stanovia zásady volieb do AS fakulty. 
10. Predseda AS fakulty môže byť odvolaný z funkcie na návrh minimálne jednej tretiny (1/3) všetkých členov AS fakulty, t. j. štyroch (4) členov, pričom v návrhu na odvolanie je potrebné uviesť dôvod odvolania. Na odvolanie predsedu AS fakulty z funkcie sa vyžaduje súhlas nadpolovičnej väčšiny všetkých členov AS fakulty, t. j. sedem (7) členov senátu. Rozhodnutie sa uskutoční tajným hlasovaním. 
11.  AS fakulty:
a)	volí:
1.	kandidáta na dekana ako súčasť volebného zhromaždenia a navrhuje odvolanie dekana fakulty,
2.	zástupcu fakulty do Rady vysokých škôl,
b)	schvaľuje:
1.	organizačný poriadok fakulty,
2.	zásady volieb do akademického senátu fakulty,
3.	rokovací poriadok akademického senátu fakulty,
4.	zásady voľby kandidáta na dekana a prijatia návrhu na odvolanie dekana fakulty,
5.	rokovací poriadok disciplinárnej komisie,
6.	vnútorný predpis určujúci vnútorný systém kvality fakulty, ak má fakulta vypracovaný vlastný vnútorný systém zabezpečovania kvality vzdelávania,
7.	ďalšie predpisy fakulty, ktoré akademickému senátu fakulty predloží dekan,
c)	vyjadruje sa:
1.	k rozpočtu fakulty pred jeho predložením rektorovi,
2.	k návrhu dekana na vymenovanie prodekanov,
3.	k návrhu dekana na vymenovanie členov vedeckej rady fakulty,
4.	k návrhu dekana na vymenovanie členov rady pre hodnotenie kvality vysokoškolského vzdelávania na fakulte,
5.	k výročnej správe o činnosti a hospodárení fakulty.

Dekan
1. Dekan je predstaviteľom fakulty, riadi ju, zastupuje a koná vo veciach fakulty.
2. Dekan je v pracovnom pomere s UKF, v ktorom je zaradený na fakulte, ktorú riadi. Skončenie pracovného pomeru dekana je podmienené predchádzajúcim skončením výkonu funkcie dekana.
3. Dekan zodpovedá za svoju činnosť akademickému senátu fakulty. Vo veciach, v ktorých koná v mene UKF, za hospodárenie fakulty a za svoju ďalšiu činnosť v rozsahu určenom vnútornými predpismi UKF, zodpovedá rektorovi.
4. Funkčné obdobie dekana je štvorročné (4-ročné). Funkciu dekana môže tá istá osoba vykonávať najviac v dvoch (2) po sebe nasledujúcich funkčných obdobiach.
5. Dekana vymenúva a odvoláva rektor na základe voľby, resp. návrhu na odvolanie volebného zhromaždenia. Volebné zhromaždenie tvoria členovia akademického senátu fakulty, t. j. dvanásť (12) osôb a štyri (4) osoby vymenované rektorom. 
6. Voľby organizačne zabezpečuje a riadi predseda AS fakulty.
7. Príprava volieb kandidáta na dekana (ďalej len „voľba“) sa uskutočňuje podľa nasledujúcich zásad: 
a)	voľbu vyhlasuje UKF na svojom webovom sídle a na webovom sídle určenom ministerstvom školstva najneskôr stodvadsať (120) dní pred uplynutím funkčného obdobia dekana, 
b)	voľba sa vyhlasuje v slovenskom jazyku a anglickom jazyku,
c)	predseda AS fakulty určí na podávanie návrhov na kandidáta na dekana lehotu najmenej štyridsaťpäť (45) dní a najviac šesťdesiat (60) dní a termín voľby najneskôr 30 dní od jej uplynutia, dátum konania volieb oznámi predseda AS písomne akademickej obci UKF najneskôr tridsať (30) dní pred konaním volieb, 
d)	návrh na kandidáta na dekana môže podať každý člen akademickej obce UKF, 
e)	návrhy na kandidáta na dekana sa podávajú neanonymne v písomnej forme predsedovi AS fakulty, resp. ním poverenému členovi AS fakulty do určeného dátumu; na návrhy doručené po tomto termíne sa neprihliada, 
f)	do piatich (5) pracovných dní po uplynutí termínu podania návrhov na kandidáta na dekana si predseda AS fakulty vyžiada písomný súhlas navrhnutých kandidátov s ich kandidatúrou; mená navrhnutých kandidátov, ktorí poskytnú súhlas s ich kandidatúrou, zverejní na webovom sídle UKF,
g)	člen AS fakulty nemôže kandidovať vo voľbe počas výkonu funkcie člena AS fakulty,
h)	voľbe predchádza verejné vypočutie uchádzačov na kandidáta na dekana (ďalej len „uchádzač“) na verejnom zasadnutí volebného zhromaždenia, ktoré zvoláva predseda AS fakulty,
i)	pri verejnom vypočutí sa zisťujú skúsenosti uchádzačov s riadením, ich vzťah 
k vysokoškolskému vzdelávaniu, vede a technike a vzťah k poslaniu a oblasti pôsobenia fakulty. Uchádzači zároveň predstavia návrh stratégie rozvoja fakulty a ak tak rozhodne volebné zhromaždenie, možno od uchádzačov požadovať aj poskytnutie ďalších informácií. 
8. Volebné zhromaždenie tajným hlasovaním volí kandidáta na dekana z jedného alebo viacerých uchádzačov. 
9. Voľby sa riadia podľa týchto zásad: 
a) voľby sú najviac päťkolové (5), 
b) každý prítomný člen volebného zhromaždenia má jeden hlas, 
c) na zvolenie kandidáta na dekana je potrebná nadpolovičná väčšina všetkých hlasov členov volebného zhromaždenia, t. j. deväť (9) hlasov, 
d) ak niektorý uchádzač získa v prvom kole nadpolovičnú väčšinu všetkých hlasov členov volebného zhromaždenia, t. j. deväť (9) hlasov, je zvolený za kandidáta na dekana, 
e) ak žiadny z uchádzačov nezíska v prvom kole nadpolovičnú väčšinu všetkých hlasov členov volebného zhromaždenia, do druhého kola postupuje ten uchádzač, ktorý v prvom kole získal najvyšší počet hlasov (pri rovnosti hlasov postupujú všetci uchádzači, ktorí dosiahli najvyšší počet hlasov) a uchádzač, ktorý v prvom kole získal druhý najvyšší počet hlasov (pri rovnosti hlasov postupujú všetci uchádzači, ktorí dosiahli druhý najvyšší počet hlasov), 
f) ak v druhom kole získa niektorý z uchádzačov nadpolovičnú väčšinu všetkých hlasov členov volebného zhromaždenia, t. j. deväť (9) hlasov, je zvolený za kandidáta na funkciu dekana, 
g) ak v druhom (treťom) kole kandiduje iba jeden uchádzač a ak vo voľbe nezíska nadpolovičnú väčšinu všetkých hlasov členov volebného zhromaždenia, uchádzač postupuje do piateho kola, pričom tretie a štvrté kolo voľby sa neuskutoční,
h) ak žiadny z uchádzačov nezíska v druhom (treťom) kole nadpolovičnú väčšinu všetkých hlasov členov volebného zhromaždenia, do tretieho (štvrtého) kola postupuje uchádzač, ktorý 
v druhom (treťom) kole získal najvyšší počet hlasov (pri rovnosti hlasov postupujú všetci uchádzači), 
i) uchádzač, ktorý v treťom (štvrtom) kole získa nadpolovičnú väčšinu všetkých hlasov členov volebného zhromaždenia, t. j. deväť (9) hlasov, je zvolený za kandidáta na funkciu dekana, 
j) ak vo štvrtom kole nebol zvolený kandidát na dekana, voľby sa prerušia a piate kolo volieb sa uskutoční na nasledujúcom zasadnutí volebného zhromaždenia, ktoré sa uskutoční najneskôr do desiatich pracovných dní od dátumu prerušenia volieb, 
k) do piateho kola volieb postupuje uchádzač, ktorý v štvrtom kole získal najvyšší počet hlasov (pri rovnosti hlasov postupujú všetci uchádzači),
l) piatemu kolu volieb môže predchádzať opätovné vypočutie uchádzačov, ak tak volebné zhromaždenie rozhodne,
m) uchádzač, ktorý v piatom kole získa nadpolovičnú väčšinu všetkých hlasov členov volebného zhromaždenia, t. j. deväť (9) hlasov, je zvolený za kandidáta na dekana,
n) ak v piatom kole nebol zvolený kandidát na dekana, predseda AS UKF do 30 dní od ukončenia voľby vyhlási opakovanú voľbu,
o) uchádzač, ktorý prijal kandidatúru na dekana sa nemôže zúčastniť v opakovaných voľbách na to isté funkčné obdobie, 
p) v prípade, ak kandidát na funkciu dekana nie je zvolený ani v opakovaných voľbách, v ďalších voľbách sa môžu zúčastniť všetci uchádzači bez obmedzenia.
10. Po zvolení kandidáta na dekana predseda AS fakulty oznámi výsledky volieb uchádzačom 
a zabezpečí ich zverejnenie do dvadsaťštyri (24) hodín na webovom sídle UKF. 
11. Predseda AS fakulty do pätnásť (15) dní od prijatia uznesenia AS fakulty o zvolení kandidáta na dekana podá rektorovi návrh na vymenovanie dekana fakulty.
12. Dekana môže odvolať rektor len so súhlasom nadpolovičnej väčšiny všetkých členov volebného zhromaždenia, t. j. deväť (9) členov, ak dekan: 
a) 	neplní závažným spôsobom svoje povinnosti,
b) 	neplní merateľné ukazovatele a ciele dohodnuté v zmluve o výkone funkcie alebo
c) 	porušil závažným spôsobom právne predpisy alebo vnútorné predpisy UKF. 
13. Rokovanie volebného zhromaždenia o návrhu na odvolanie dekana sa uskutoční, ak o to písomne požiada najmenej jedna tretina členov (1/3) akademického senátu, t. j. štyria (4) členovia, alebo rektor; súčasťou návrhu na odvolanie je aj zdôvodnenie. 
14. Na prijatie návrhu na odvolanie dekana sa vyžaduje súhlas nadpolovičnej väčšiny všetkých členov volebného zhromaždenia t. j. deväť (9) členov. O návrhu na odvolanie dekana sa rozhoduje tajným hlasovaním.
15. Návrh na odvolanie dekana podáva predseda AS fakulty do siedmych (7) dní od prijatia uznesenia o návrhu na odvolanie dekana rektorovi.
16. Voľby kandidáta na dekana a prijatia návrhu na odvolanie dekana upravujú zásady voľby a odvolania dekana príslušnej fakulty.
17. Dekana zastupujú v nim určenom rozsahu prodekani. Prodekanov vymenúva a odvoláva dekan fakulty. Funkčné obdobie prodekanov je najviac štvorročné (4-ročné) a končí uplynutím funkčného obdobia dekana. 

Disciplinárna komisia fakulty
1. Disciplinárna komisia fakulty je kolektívnym samosprávnym orgánom fakulty.
2. Má šesť (6) členov, z toho polovicu tvoria študenti.
3.	Predsedom disciplinárnej komisie fakulty je spravidla prodekan pre oblasť vzdelávania príslušnej fakulty.
4.	Členov a predsedu disciplinárnej komisie fakulty vymenúva dekan fakulty. 
5.	Disciplinárna komisia fakulty:
a)	prerokúva disciplinárne priestupky študentov zapísaných na fakulte,
b)	prerokúva disciplinárne priestupky študentov voči ochrane a hospodárnemu využívaniu majetku, prostriedku a služieb univerzity,
c)	prerokúva disciplinárne priestupky študentov voči dodržiavaniu vnútorných predpisov univerzity a jej súčastí,
d)	predkladá návrh na rozhodnutie o disciplinárnych priestupkoch študentov dekanovi,
e)	predkladá návrhy na predchádzanie disciplinárnym priestupkom študentom dekanovi.
6.	Činnosť disciplinárnej komisie fakulty sa riadi rokovacím poriadkom disciplinárnej komisie fakulty.

[bookmark: _Toc125534102][bookmark: _Toc127184531][bookmark: _Toc127160915]Čl. 21
Vedecká rada fakulty
1. Vedecká rada fakulty je orgánom, ktorá garantuje vedeckú, vzdelávaciu a umeleckú úroveň fakulty. 
2. Vedecká rada fakulty má dvadsaťjeden (21) členov. Členstvo vo vedeckej rady fakulty je čestné 
a nezastupiteľné.
3. Predsedom vedeckej rady fakulty je dekan. 
4. Členov vedeckej rady fakulty vymenúva a odvoláva dekan fakulty, po vyjadrení AS fakulty. Funkčné obdobie členov vedeckej rady fakulty je najviac štvorročné (4-ročné) a končí ukončením funkčného obdobia dekana.
5. Členmi vedeckej rady fakulty sú významní odborníci z oblastí, v ktorých fakulta uskutočňuje vzdelávaciu, výskumnú, vývojovú, prípadne umeleckú, resp. ďalšiu tvorivú činnosť. Členmi vedeckej rady fakulty, ktorí sú členmi akademickej obce fakulty, môžu byť len osoby, ktoré pôsobia na funkčnom mieste profesora alebo na funkčnom mieste docenta alebo výskumní pracovníci 
s vedeckým kvalifikačným stupňom IIa alebo s vedeckým kvalifikačným stupňom I alebo umeleckí pracovníci. Členmi vedeckej rady fakulty sú aj významní odborníci z iných vysokých škôl, výskumných ústavov a z praxe. Počet týchto členov vedeckej rady fakulty predstavuje najmenej jednu štvrtinu, t. j. šesť (6) členov, a najviac jednu tretinu (1/3), t. j. sedem (7) členov, z celkového počtu členov vedeckej rady fakulty.
6. Vedecká rada fakulty:
a)	schvaľuje návrhy na udelenie vedecko-pedagogického titulu alebo umelecko-pedagogického titulu „docent“,
b)	prerokúva a predkladá VR UKF návrhy na menovanie za profesorov,
c)	prerokúva a navrhuje VR UKF udelenie vedeckej hodnosti „doctor scientarium“ (v skratke „DrSc.“),
d)	prerokúva a navrhuje VR UKF udelenie čestného titulu „doctor honoris causa” (v skratke „Dr. h. c.“),
e)	prerokúva a navrhuje VR UKF udelenie čestného titulu „profesor emeritus“,
f)	prerokúva a predkladá VR UKF návrhy na kritériá na získanie titulu docent a kritériá na získanie titulu profesor,
g)	prerokúva a predkladá VR UKF všeobecné kritériá na obsadzovanie funkčných miest profesorov a docentov,
h)	prerokúva a predkladá VR UKF návrhy na konkrétne podmienky na obsadzovanie funkčných miest profesorov a docentov,
i)	schvaľuje žiadosti o akreditáciu, úpravy alebo zrušenie odborov habilitačného konania 
a inauguračného konania pred ich predložením Rade kvality UKF,
j)	schvaľuje ďalších odborníkov, ktorí majú právo skúšať na štátnych skúškach pre študijné programy uskutočňované na fakulte,
k)	schvaľuje školiteľov na doktorandské štúdium uskutočňované na fakulte,
l)	každoročne hodnotí úroveň vzdelávania, výskumnej, umeleckej, vývojovej a ďalšej tvorivej činnosti na fakulte,
m)	schvaľuje rokovací poriadok vedeckej rady fakulty. 

Rada kvality fakulty
1.	Rada kvality fakulty je výkonným a rozhodovacím orgánom fakulty v oblasti kvality vzdelávania.
2.	Predsedom rady kvality fakulty je dekan fakulty. Členov rady kvality fakulty menuje dekan.
3.	Jej zloženie a štruktúru upravuje organizačný poriadok fakulty. 
4.	Rada kvality fakulty schvaľuje návrhy nových študijných programov, úpravy existujúcich študijných programov a návrhy na zrušenie študijných programov fakulty pred ich predložením Rade kvality UKF.

Charakteristika systému vysokoškolského vzdelávania na UKF 
1. UKF poskytuje vysokoškolské vzdelávanie v akreditovaných študijných programoch vo všetkých troch stupňoch vysokoškolského vzdelávania.
2. Študijný program sa uskutočňuje v študijnom odbore alebo v kombinácii študijných odborov. Študijné programy prvého stupňa sa uskutočňujú ako bakalárske študijné programy, študijné programy druhého stupňa sa uskutočňujú ako magisterské študijné programy, študijné programy spájajúce prvý a druhý stupeň sa uskutočňujú ako magisterské študijné programy. Študijné programy tretieho stupňa sa uskutočňujú ako doktorandské študijné programy.
3. Vysokoškolské vzdelávanie sa uskutočňuje v dennej forme alebo v externej forme štúdia.
4. Štúdium v jednom (1) akademickom roku sa člení na dva (2) semestre alebo tri (3) trimestre. Organizácia všetkých stupňov a foriem vysokoškolského štúdia je založená na kreditovom systéme.
5. Podmienkou pre úspešné absolvovanie štúdia je vykonanie štátnej skúšky alebo štátnych skúšok 
v súlade s odporúčaným študijným plánom akreditovaného študijného programu.
6. Vysokoškolské štúdium sa na UKF riadi Študijným poriadkom UKF.

Ďalšie vzdelávanie 
1. Na UKF sa uskutočňuje aj ďalšie vzdelávanie ako súčasť celoživotného vzdelávania.
2. Účastníci ďalšieho vzdelávania nie sú študentmi univerzity v zmysle zákona o vysokých školách.
3. Ďalšie vzdelávanie sa uskutočňuje ako: 
a) 	ďalšie odborné vzdelávanie, 
b) rekvalifikačné vzdelávanie, 
c) kontinuálne vzdelávanie, 
d) kvalifikačné vzdelávanie, 
e) špecializačné, sústavné vzdelávanie a certifikačná príprava zdravotníckych pracovníkov, 
f) záujmové vzdelávanie, 
g) občianske vzdelávanie, 
h) vzdelávanie seniorov. 

Podmienky prijatia na štúdium a spôsob určovania počtu prijímaných uchádzačov
1. Právo študovať na UKF zvolený študijný program má každý uchádzač o štúdium, ak splní základné podmienky prijatia na štúdium podľa § 56 zákona o vysokých školách a ďalšie podmienky určené príslušnou fakultou.
2. Podmienky prijatia na štúdium podľa § 57 zákona o vysokých školách, termín a spôsob overovania ich splnenia, a ak je súčasťou overovania schopností na štúdium prijímacia skúška, aj formu 
a rámcový obsah skúšky a spôsob vyhodnocovania jej výsledkov, pre príslušný akademický rok zverejňujú fakulty v termínoch podľa zákona o vysokých školách. 
3. Počet študentov prijímaných na študijné programy fakúlt určuje dekan pre študijné programy uskutočňované na fakulte, pričom prihliada najmä na: 
a) kapacitné a personálne možnosti pracovísk poskytujúcich štúdium príslušného študijného programu, 
b) budúcu potrebu spoločnosti na absolventov príslušného študijného programu, 
c) záujem verejnosti o štúdium príslušného študijného programu. 

Podmienky štúdia cudzincov na UKF 
1. Podmienky prijímania a štúdia občanov cudzej štátnej príslušnosti (ďalej len „cudzinci“) sú rovnaké ako pre občanov Slovenskej republiky.
2. Cudzinci študujú na UKF: 
a) ako študenti podľa zákona o vysokých školách, 
b) na základe medzinárodných zmlúv, ktorými je Slovenská republika viazaná, 
c) na základe dohôd o spolupráci v zmysle § 6 ods. 1 písm. i) zákona o vysokých školách, najmä v rámci medzinárodných programov, programov Európskej únie pre akademické mobility, ako aj bilaterálnych dohôd s vysokými školami, 
d) na základe dohody o účasti na ďalšom vzdelávaní. 
3. Pri zápise na štúdium je cudzinec povinný predložiť doklad o povolenom pobyte na území Slovenskej republiky a preukázať, že spĺňa ďalšie podmienky podľa právnych predpisov upravujúcich pobyt cudzincov na území Slovenskej republiky.

Školné a poplatky spojené so štúdiom 
1. Školné a poplatky spojené so štúdiom sú výnosmi UKF.
2. Výšku školného a poplatkov spojených so štúdiom určuje vnútorný predpis UKF o školnom a poplatkoch vydávaný rektorom na príslušný akademický rok.
3. Rektor môže školné a poplatky spojené so štúdiom znížiť, odpustiť alebo odložiť termíny ich splatnosti. 
4. 	Rektor zníži školné prijatému uchádzačovi o štúdium alebo študentovi:
a) poberateľovi čiastočného sirotského dôchodku o päťdesiat percent (50%),
b) matke s dieťaťom, ktoré dovŕši v priebehu akademického roka, za ktorý sa školné vyrubuje, 
1 rok, o päťdesiat percent (50%).
5. Rektor odpustí školné prijatému uchádzačovi o štúdium alebo študentovi:
a) poberateľovi sirotského dôchodku,
b) poberateľovi sociálneho štipendia,
c) s platným preukazom ZŤP/ŤZP (ťažko zdravotne postihnutým),
d) postihnutému mimoriadne závažným ochorením,
e) ak študuje dlhšie, ako je štandardná dĺžka štúdia z dôvodu účasti na akademickej mobilite,
f) v ďalších odôvodnených prípadoch hodných osobitného zreteľa.
6. Rektor môže odložiť termín splatnosti školného s prihliadnutím na študijné výsledky, sociálnu a zdravotnú situáciu uchádzača o štúdium alebo študenta, alebo iné skutočnosti hodné osobitného zreteľa, a to tak, aby študent školné zaplatil v splátkach do konca akademického roka, za ktorý má školné zaplatiť, v prípade študenta končiaceho ročníka do 30. apríla posledného roka jeho štúdia. 
7. Podmienky zníženia alebo odpustenia školného, poplatkov, odloženia termínu splatnosti školného alebo poplatkov určuje vnútorný predpis UKF o školnom a poplatkoch.

Sociálna podpora študentov UKF
1. Sociálna podpora sa študentom UKF poskytuje priamou a nepriamou formou.
2. Priamou formou sociálnej podpory študentov sú štipendiá. Podmienky poskytovania štipendií upravuje Štipendijný poriadok UKF.
3. Nepriamou formou sociálnej podpory študentov je poskytovanie ubytovania študentom, zabezpečenie stravovacích služieb, podpora kultúrnej a športovej činnosti študentov a podpora študentov so špecifickými potrebami. Nepriamu formu sociálnej podpory upravujú vnútorné predpisy UKF o zásadách ubytovania v študentských domovoch UKF a o zabezpečení všeobecne prístupného akademického prostredia pre študentov so špecifickými potrebami.

Akademické práva a povinnosti študentov
1. 	Právne postavenie študentov UKF, ich akademické práva a povinnosti sú vymedzené zákonom o vysokých školách, najmä v § 69 – 73 zákona o vysokých školách. 
2. Študenti na UKF, okrem práv stanovených zákonom, majú najmä tieto práva: 
a) v rámci výchovno-vzdelávacieho procesu používať zariadenia UKF v súlade s pravidlami určenými UKF, 
b) právo na vytvorenie takých podmienok štúdia, ktoré sú na úrovni zodpovedajúcej podmienkam štúdia na iných vysokých školách v Slovenskej republike, 
c) právo na hmotné zabezpečenie vo forme štipendia za podmienok ustanovených všeobecne záväznými právnymi predpismi a Štipendijným poriadkom UKF, 
d) právo na profiláciu v študijnom programe na základe voľby povinne voliteľných a výberových študijných predmetov v súlade s pravidlami študijného programu a zmenu formy štúdia 
v súlade so všeobecne záväznými právnymi predpismi a vnútornými predpismi UKF, 
e) uchádzať sa v rámci svojho štúdia aj o štúdium na inej fakulte, vysokej škole v Slovenskej republike alebo v zahraničí; pokiaľ nie je dohodnuté inak, náklady na takéto štúdium znáša študent, 
f) právo mať zastúpenie v orgánoch akademickej samosprávy univerzity a jej fakúlt, študentských samosprávnych orgánoch, v Rade pre vnútorné hodnotenie kvality vysokoškolského vzdelávania UKF a jej komisiách v orgánoch kvality fakúlt, v Študentskej rade vysokých škôl, v poradných orgánoch UKF a jej fakúlt, v disciplinárnych komisiách fakúlt a ďalších komisiách UKF, resp. jej fakúlt, 
g) podieľať sa na riadení UKF a jej súčastí, 
h) vyjadrovať sa k otázkam, ktoré súvisia so životom a prácou študentov, 
i) vyjadrovať sa k otázkam úrovne vzdelávacej činnosti, 
j) zúčastňovať sa vedeckovýskumnej, umeleckej a hospodárskej činnosti UKF a jej fakúlt. 
3. Študenti UKF okrem povinností stanovených v § 71 zákona o vysokých školách majú tiež povinnosť svojím konaním prispievať k šíreniu dobrého mena UKF a jej fakúlt. 

Akademické insígnie 
1. Symbolom právomoci, zodpovednosti, slobody a historických tradícií UKF a jej fakúlt sú akademické insígnie UKF, ktorými sú:
a) 	pečatidlo UKF, 
b) reťaze rektora a prorektorov, reťaze dekanov a prodekanov, 
c) žezlo UKF a žezlá fakúlt. 
2. Pečať UKF tvorí kruh so štylizovaným obrazom Konštantína Filozofa s nápisom Constantini Philosophi Universitas Nitriensis.
3. Reťaze a žezlá obsahujú štátny znak Slovenskej republiky a symbol univerzity a fakúlt. 
4. Akademické insígnie sa používajú na UKF najmä pri imatrikuláciách a promóciách, pri slávnostných zasadnutiach akademických senátov a vedeckých rád a pri príležitosti otvorenia alebo skončenia významných akcií vzdelávacieho a vedeckého života. 
5. Dokumentácia akademických insígnií je uložená v archíve UKF. 
6. Akademické insígnie sú majetkom univerzity a musia byť chránené spôsobom zodpovedajúcim ich významu. 
7. Znakom UKF je zobrazenie odtlačku pečatidla UKF, ktorá patrí medzi insígnie UKF. 
8. Znak UKF sa používa najmä na označenie bakalárskych, magisterských, doktorských a ďalších diplomov, vysvedčení, osvedčení, publikácií, tlačovín a korešpondencie.

Taláre
Univerzitné taláre sú pri imatrikuláciách, promóciách a ďalších slávnostných príležitostiach oprávnení používať: 
a) 	rektor a prorektori, 
b) dekani a prodekani, 
c) členovia promočného senátu, 
d) iní zamestnanci UKF podľa rozhodnutia rektora, 
e) významní hostia univerzity a fakúlt podľa rozhodnutia rektora. 

Vykonávanie akademických obradov 
1. Akademickými obradmi sú najmä: 
a) imatrikulácia študentov, 
b) promócia absolventov. 
2. Imatrikulácie študentov (slávnostné zloženie akademického sľubu) sa konajú za účasti rektora 
a dekana príslušnej fakulty alebo za účasti nimi určených zástupcov (prorektora, prodekana). 
3. Promócie absolventov (slávnostný sľub a prevzatie dokladov o absolvovaní štúdia študijného programu alebo rigorózneho konania) sa konajú za účasti rektora a dekana príslušnej fakulty alebo za účasti nimi určených zástupcov (prorektora, prodekana). 

Medaily univerzity a iné ocenenia
1. Zamestnancom UKF, ktorí dlhodobo dosahujú veľmi dobré pracovné výsledky, ako aj pracovníkom iných inštitúcií, ktorí sa významnou mierou zaslúžili o rozvoj vedy, vzdelanosti, umenia, spoločnosti a akademických slobôd, môžu byť pri príležitosti významných pracovných a životných výročí, pri významných výročiach UKF alebo iných významných udalostiach udelené ocenenia. 
2. Ocenenia môžu byť udelené aj inštitúciám za pozoruhodný príspevok k rozvoju UKF. 
3. UKF udeľuje: 
a) zlatú medailu UKF, 
b) striebornú medailu UKF, 
c) bronzovú medailu UKF, 
d) pamätnú medailu UKF,
e) ďakovný list rektora. 

Pracovno-právne vzťahy zamestnancov UKF 
1. Na UKF pôsobia ako zamestnanci: 
a) vysokoškolskí učitelia vykonávajúci vzdelávacie, výskumné, vývojové, umelecké a ďalšie tvorivé činnosti – profesori, docenti, hosťujúci profesori, odborní asistenti, asistenti, 
b) vysokoškolskí učitelia vykonávajúci vzdelávacie činnosti – lektori, 
c) výskumní pracovníci, 
d) ostatní zamestnanci. 
2. Vedúcimi zamestnancami UKF sú zamestnanci, o ktorých to uvádza všeobecne záväzný predpis 
a Organizačný poriadok UKF, resp. iné vnútorné predpisy UKF. 
3. Obsadzovanie pracovných miest vysokoškolských učiteľov, výskumných pracovníkov, obsadzovanie funkčných miest profesorov a docentov a funkcií vedúcich zamestnancov sa uskutočňuje výberovým konaním podľa zákona č. 552/2003 Z. z. o výkone prác vo verejnom záujme a Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov UKF.
4. Rektor môže prijať zamestnanca do pracovného pomeru na kratší pracovný čas na miesto vysokoškolského učiteľa bez výberového konania najviac na jeden (1) rok.
5. Vysokoškolský učiteľ, ktorý pôsobí na funkčnom mieste profesora, môže používať označenie „univerzitný profesor“. Vysokoškolský učiteľ, ktorý pôsobí na funkčnom mieste docenta, môže používať označenie „univerzitný docent“.
6. Pracovný pomer vysokoškolských učiteľov sa skončí koncom akademického roku, v ktorom dovŕšia sedemdesiat (70) rokov veku, ak sa ich pracovný pomer neskončil skôr podľa osobitných predpisov. 

Odmeňovanie 
1. Pravidlá odmeňovania zamestnancov UKF stanovuje Platový poriadok UKF.
2. Platový poriadok schvaľuje rektor. 

Rozpočet UKF 
1. 	Na finančné zabezpečenie úloh vo vzdelávacej, výskumnej, vývojovej alebo umeleckej činnosti univerzity (ďalej len „hlavná činnosť“) zostavuje UKF na príslušný kalendárny rok rozpočet výnosov a nákladov a hospodári na jeho základe. Súčasťou rozpočtu sú aj výnosy a náklady z podnikateľskej činnosti.
2. Výnosmi UKF sú výnosy určené zákonom o vysokých školách. 
3. Nákladmi UKF sú náklady potrebné na zabezpečenie jej hlavnej činnosti a rozvoja.
4. Na financovanie výskumnej a vývojovej základne a na financovanie kapitálových výdavkov môže UKF so súhlasom AS UKF a Správnej rady UKF používať aj úvery od bánk; podmienky úveru určuje zákon o vysokých školách. 
5. Za zostavenie rozpočtu UKF a za jeho plnenie zodpovedá rektor. Rozpočet UKF na príslušný kalendárny rok po schválení AS UKF schvaľuje Správna rada UKF. 
6. UKF návrh rozpočtu aj schválený rozpočet predkladá ministerstvu školstva. 
7. UKF na konci kalendárneho roka vykoná vyúčtovania svojho hospodárenia a zúčtovanie finančných vzťahov s rozpočtom ministerstva školstva a predloží ich ministerstvu školstva v určenom termíne.

Fondy UKF
1. UKF tvorí nasledujúce fondy: 
a) rezervný fond, 
b) fond reprodukcie, 
c) štipendijný fond, 
d) fond na podporu štúdia študentov so špecifickými potrebami, 
e) fond darov, 
f) sociálny fond. 

Podnikateľská činnosť UKF
1. UKF môže v rámci podnikateľskej činnosti vykonávať za úhradu činnosti, nadväzujúce na vzdelávaciu, výskumnú, vývojovú, liečebno-preventívnu, umeleckú alebo ďalšiu tvorivú činnosť alebo činnosti slúžiace na účinnejšie využívanie ľudských zdrojov a majetku UKF. 
2. Podnikateľská činnosť na UKF sa riadi Smernicou o podnikateľskej činnosti UKF.
3. UKF a jej organizačné zložky môžu vykonávať podnikateľskú činnosť len v rozsahu vydaného živnostenského oprávnenia.
4. Podnikateľská činnosť nesmie ohroziť kvalitu, rozsah a dostupnosť činností napĺňajúcich poslanie verejnej vysokej školy.
5. UKF vedie prostriedky získané v rámci podnikateľskej činnosti na samostatných bežných účtoch organizačných subjektov, ktoré vykonávajú podnikateľskú činnosť. Náklady na podnikateľskú činnosť musia byť kryté výnosmi z nej. Výnosy a náklady podnikateľskej činnosti sú súčasťou rozpočtu UKF. 
6. Prostriedky získané podnikateľskou činnosťou UKF používa na plnenie tých úloh, na ktoré bola zriadená.
7. Za podnikateľskú činnosť UKF zodpovedá rektor, za podnikateľskú činnosť fakulty zodpovedá dekan. 

Hospodárenie UKF 
1. Účtovníctvo vedie UKF centralizovaným spôsobom.
2. Finančné prostriedky vedie UKF na bežných účtoch v Štátnej pokladnici.
3. Ročnú účtovnú závierku UKF overuje audítor najmenej raz za štyri (4) roky. 
4. UKF každoročne predkladá ministerstvu školstva výročnú správu o hospodárení, ktorej štruktúru určuje zákon o vysokých školách. Výročnú správu o hospodárení vrátane návrhu na rozdelenie zisku alebo vysporiadanie straty schvaľuje AS UKF po predchádzajúcom vyjadrení Správnej rady UKF.
5. Za účelné a efektívne využívanie dotácií a ich zúčtovanie so štátnym rozpočtom a za hospodárenie s majetkom UKF zodpovedá rektor ministrovi školstva. 

Financovanie UKF 
1. Hlavným zdrojom financovania UKF sú dotácie zo štátneho rozpočtu. Na pokrytie výdavkov potrebných pre svoju činnosť UKF využíva aj ďalšie zdroje. 
2. Dotácie zo štátneho rozpočtu poskytuje UKF ministerstvo školstva na základe zmluvy na uskutočňovanie akreditovaných študijných programov, na výskumnú, vývojovú alebo umeleckú činnosť, na rozvoj UKF a sociálnu podporu študentov.
3. Dotácie zo štátneho rozpočtu sa na UKF rozpisujú na fakulty a iné organizačné súčasti UKF v súlade s Metodikou rozpisu dotácií zo štátneho rozpočtu organizačným zložkám UKF na príslušný kalendárny rok, ktorú schvaľuje Správna rada UKF po jej schválení AS UKF. Rozpis dotácií zo štátneho rozpočtu na organizačné súčasti UKF schvaľuje Správna rada UKF po jeho prerokovaní v AS UKF.
4. UKF zverejňuje na svojom webovom sídle metodiku rozpisu dotácií aj rozpis dotácií na organizačné súčasti UKF na príslušný kalendárny rok.
5. V prípade, ak v dotačnej zmluve ministerstvo školstva určí merateľné ukazovatele na účel napĺňania poslania UKF na obdobie troch (3) rokov, UKF každoročne do 31. augusta zašle ministerstvu školstva plnenie merateľných ukazovateľov.
6. Zostatok dotácií, nevyčerpaný ku koncu kalendárneho roka, môže UKF použiť v nasledujúcich kalendárnych rokoch súlade s podmienkami, určenými zákonom o vysokých školách, príp. zmluvou o poskytnutí dotácie zo štátneho rozpočtu.

Vnútorné predpisy UKF 
1. Vnútornými predpismi UKF sú:
a) 	vnútorné predpisy vydávané podľa zákona o vysokých školách,
[bookmark: _Toc125534125]b)	vnútorné akty riadenia. 
2.	Vnútorné akty riadenia UKF sú najmä: 
0. smernice, 
0. príkazy rektora. 
3. Smernica je vnútorným riadiacim a organizačným aktom UKF, ktorá je platná pre všetkých zamestnancov a študentov UKF, ak v nej nie je uvedené inak. Smernice podpisuje rektor, spravidla po prerokovaní v kolégiu rektora. Deň nadobudnutia platnosti a účinnosti je určený v smernici. 
4. Príkaz rektora má charakter individuálneho riadiaceho aktu, ktorý sa vzťahuje na konkrétny prípad alebo skupinu prípadov. Podpisuje ho rektor. Deň nadobudnutia platnosti a účinnosti je určený v príkaze rektora.
5. Smernice a príkazy rektora sa zverejňujú na webovom sídle UKF. Za zverejňovanie smerníc 
a príkazov rektora a ich distribúciu je zodpovedná Kancelária rektora UKF. Originály smerníc 
a príkazov rektora sú uložené na Personálno-právnom oddelení Rektorátu UKF. 

Prechodné ustanovenia
1. Doterajšie AS fakúlt, vedecké rady fakúlt a disciplinárne komisie fakúlt sa zrušujú ku dňu vymenovania alebo zvolenia orgánov fakulty zriadených týmto štatútom. Do vymenovania alebo zvolenia orgánov fakúlt zriadených týmto štatútom, vykonávajú ich pôsobnosť doterajšie orgány fakúlt. 
2.	Vymenovanie alebo voľba orgánov fakúlt zriadených týmto štatútom sa uskutoční najneskôr do 31. augusta 2023. 
3.	Doterajšie rady kvality fakúlt sa považujú za orgány zriadené podľa tohto štatútu a ich funkčné obdobie zostáva zachované.
4.	Od 1. septembra 2023 sa zrušujú vnútorné predpisy fakúlt vydané do 24. apríla 2022. Fakulta vydá do 1. septembra 2023 vnútorné predpisy v súlade s týmto štatútom.
5.	Prvé funkčné obdobie AS fakulty ustanoveného podľa tohto štatútu končí 30. novembra 2027. Prvé funkčné obdobie členov študentskej časti AS fakulty ustanoveného podľa tohto štatútu končí 30. novembra 2025.
6.	Na účely počtu funkčných období rektora UKF a dekana fakulty sa funkčné obdobie, ktoré začalo plynúť pred 25. aprílom 2022, považuje za prvé funkčné obdobie podľa predpisov účinných od 25. apríla 2022.
7.	Funkčné obdobie rektora a dekanov, ktoré začalo plynúť podľa predpisov účinných do 24. apríla 2022, sa dokončí podľa predpisov účinných do 24. apríla 2022. Funkčné obdobie prorektorov 
a prodekanov, ktoré začalo plynúť podľa predpisov účinných do 24. apríla 2022, uplynie dňom uplynutia funkčného obdobia rektora alebo príslušného dekana.

Zrušovacie ustanovenia 
1. 	Zrušuje sa Štatút UKF v Nitre, schválený AS UKF dňa 16. septembra 2002 v znení jeho doplnkov.

Záverečné ustanovenia
1. Tento štatút bol schválený AS UKF dňa 27. februára 2023. 
2. [bookmark: _GoBack]Tento štatút nadobúda platnosť odo dňa jeho registrácie ministerstvom školstva 28. marca 2023 a účinnosť odo dňa nadobudnutia právoplatnosti rozhodnutia o jeho registrácii 29. marca 2023. 

